ท่องแดนสิงคโปร์ (1)
ประธานชมรมนักข่าวกองปราบปราม,นายวัสยศ งามขำ มีหนังสือเชิญไปร่วมทริปตำรวจกองปราบปรามที่ พล.ต.ต.จิรภพ ภูริเดช ผบก.ป. มอบหมายให้พ.ต.อ.เนติ วงษ์กุหลาบ ผกก. 5 บก.ป. และ พ.ต.ท.ยิ่งยศ ลีชัยอนันต์ สว.กก.สสน.บก.ป. คัดทีมปฏิบัติการข่าวสาร (Information Operation : IO) ของหน่วย มี ร.ต.ท.อธิบดี ฉิมพลี ร.ต.ท.กมลภพ หาญเวช ส.ต.ท.คณากร ชิราพฤกษ์ ส.ต.ท.หญิง รุ่งสภาพร อุตะมะ บินไปดูงานที่ประเทศสิงคโปร์ระหว่างวันที่ 6-9 ต.ค.2562,วัตถุประสงค์เพื่อเสริมสร้างประสบการณ์ด้านการสื่อสารองค์กรทั้งภายในและภายนอกให้เกิดศักยภาพในการสื่อสารข้อมูลกับองค์กรวิชาชีพสื่อมวลชนยุคที่การสื่อสารกำลังมีความสำคัญในสังคมปัจจุบัน,ทั้งนี้ มีข้อมูลงานวิจัยการบริหารจัดการงานตำรวจและกฎหมายที่เกี่ยวข้องเพื่อการดูแลความปลอดภัยสาธารณะของประเทศสมาชิกอาเซียนของ พล.ต.ท.ปิยะ อุทาโย ผู้ช่วย ผบ.ตร. และคณะ,สรุปผลงานการเข้าไป เจาะลึกสิงคโปร์ ประเทศที่มีพื้นที่เล็กสุดในเอเชียตะวันออกเฉียงใต้ มีอัตราการเกิดอาชญากรรมต่ำ ตามข้อมูล นิตยสารเดอะอีโคโนมิสต์ จัดอันดับสิงคโปร์เป็นเมืองที่ปลอดภัยส่วนบุคคลเป็นอันดับ 1 จาก 60 เมืองทั่วโลก ในปี 2560,แต่ใช่ว่าสิงคโปร์จะปลอดจากเหล่าอาชญากรที่ก่อคดีอุกฉกรรจ์แม้จะมีบทลงโทษรุนแรง,คณะของตำรวจกองปราบปราม มีโอกาสเข้าเยี่ยมชม สำนักงานตำรวจสอบสวนกลาง ประเทศสิงคโปร์ เพื่อแลกเปลี่ยนความคิดที่นำไปสู่การพัฒนา เขี้ยวเล็บ ของหน่วยทั้งสองประเทศ,สำหรับสำนักงานตำรวจสอบสวนกลางของสิงคโปร์ มีหน้าที่หลักในการสืบสวนคดีอาชญากรรมร้ายแรงและละเอียดอ่อน เป็นคดีพิเศษเกี่ยวกับองค์กรอาชญากรรม อีกทั้งคดีฉ้อโกง ละเมิดลิขสิทธิ์ บ่อนการพนันออนไลน์ผิดกฎหมาย คดีเกี่ยวกับเพศ คดีระเบิด,ตลอดจนคดี อาชญากรรมทางเทคโนโลยี ที่กำลังพุ่งสูงขึ้นตามโลกอินเตอร์เน็ต,ทั้งที่จัดเป็นเมืองแห่งความปลอดภัยด้านไซเบอร์อันดับ 2 ของโลก.,สหบาท
เจาะลึกสิงคโปร์ ประเทศที่มีพื้นที่เล็กสุดในเอเชียตะวันออกเฉียงใต้ มีอัตราการเกิดอาชญากรรมต่ำ ตามข้อมูล นิตยสารเดอะอีโคโนมิสต์ จัดอันดับสิงคโปร์เป็นเมืองที่ปลอดภัยส่วนบุคคลเป็นอันดับ 1
สิงคโปร์,เจาะลึกสิงคโปร์,ส่องตำรวจ,สหบาท,วัสยศ งามขำ,ชมรมนักข่าวกองปราบปราม,ข่าวทั่วไป